Parijda tinchlik forum ish boshladi

11-noyabr kuni Parijda tinchlik forumining ishi boshlandi. Bu haqda “RIA Novosti” xabar bermoqda.

Forum Birinchi jahon urushining tugashiga yuz yil to‘lishi munosabati bilan o‘tkazilmoqda. Tadbir tashabbuskori Fransiya prezidenti Emmanuel Makron bo‘lib, shu yo‘l bilan u jahonda hukm surayotgan ziddiyatlarni biroz yumshatish maqsadida dunyo davlatlari liderlarini Parijda to‘plashga urinmoqda.
Tadbirda jahon mamlakatlari va hukumatlari rahbarlari, xalqaro tashkilotlar vakillari, shuningdek, fan, jamoat, siyosat va madaniyat arboblari ishtirok etmoqda.